UGC clears 'professors of practice' দেশৰ বিশ্ববিদ্যালয় অনুদান আয়োগে (ইউজিচি) মহাবিদ্যালয় আৰু বিশ্ববিদ্যালয়সমূহত প্ৰফেছৰ অফ প্ৰেক্টিচ হিচাপে বিভিন্ন বৃত্তিত কাম কৰা বিশিষ্ট ব্যক্তিসকলক নিযুক্তি দিয়াৰ নিৰ্দেশ দিছে।
তদুপৰি, ইউজিচিয়ে মহাবিদ্যালয় আৰু বিশ্ববিদ্যালয়সমূহক শিক্ষাৰ্থীসকলে বিচাৰিলে যাতে দুটা পাঠ্যক্ৰমত (একাডেমিক প্ৰ'গ্ৰেম) একেলগে অধ্যয়ন কৰিব পাৰে তাকো নিশ্চিত কৰিবলৈ কৈছে।
ইয়াৰ লগতে শিক্ষাৰ্থীসকলৰ নিযুক্তিৰ উদ্দেশ্যে বৃহৎ তথ্য প্ৰযুক্তি কোম্পানীৰ সৈতে যোগাযোগ কৰি কিছুমান পাঠ্যক্ৰম সৃষ্টি কৰিবলৈও কোৱা হৈছে।
ফলস্বৰূপে, পিএইচডিৰ দৰে কোনো নিৰ্দিষ্ট আনুষ্ঠানিক অৰ্হতা নাথাকিলেও বিভিন্ন ক্ষেত্ৰৰ অভিজ্ঞ লোকে এতিয়া মহাবিদ্যালয় আৰু বিশ্ববিদ্যালয়সমূহত শিকাব পাৰিব।
ইউজিচিৰ নিৰ্দেশনাত কোৱা হৈছে যে বিজ্ঞান, অভিযান্ত্ৰিক, ঔদ্যোগিক ক্ষেত্ৰ, আইন, গণমাধ্যম, সাহিত্য, চাৰু কলা, জনসেৱা, সমাজ বিজ্ঞান আৰু আনকি সেনাৰ বিশেষজ্ঞসকলেও মহাবিদ্যালয় আৰু বিশ্ববিদ্যালয়ত অধ্যাপনা কৰিব পাৰিব।
ৰাষ্ট্ৰীয় শিক্ষা নীতিক অনুসৰণ কৰি শিক্ষাৰ্থীসকলক উদ্যোগ আৰু বাস্তৱ জীৱনৰ মাজত সম্পৰ্ক গঢ়ি তোলাই এই পদক্ষেপৰ উদ্দেশ্য বুলি জানিবলৈ দিছে বিশ্ববিদ্যালয় অনুদান আয়োগে।
কোৱা হৈছে যে এই বৃত্তিধাৰীসকলক মহাবিদ্যালয় আৰু বিশ্ববিদ্যালয়ৰ মুঠ শিক্ষক পদৰ ১০ শতাংশত নিযুক্তি দিব পাৰিব। নিয়মীয়া নিযুক্তিৰ উপৰি এইবোৰ অতিৰিক্ত নিযুক্তি হিচাপে গণ্য হ'ব। সৰ্বাধিক তিনি বছৰৰ বাবে এই নিযুক্তিত কোনো প্ৰৱেশ পৰীক্ষা নাথাকিব।
বিশেষ ক্ষেত্ৰত তেওঁলোকৰ কাৰ্যকাল এবছৰলৈ বৃদ্ধি কৰিব পাৰে। সংশ্লিষ্ট শিক্ষানুষ্ঠানটোৱে এই শিক্ষকসকলৰ দৰমহাৰ বোজাও বহন কৰিব লাগিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
